Buhari ya na farin ciki a kan samun nasarar kwato dukiyar kasa - Malami ▷ Legit.ng
Buhari ya na farin ciki a kan samun nasarar kwato dukiyar kasa - Malami
a month ago 2091 views by Ishaq Ismail
Ministan Shari'a kuma Lauya kolu na Najeriya, Abubakar Malami, ya fayyace daya daga cikin muhimman ababe na ci gaban kasa masu tasirin fidda ita zuwa tudun tsira da ke farantawa shugaban kasa Muhammadu Buhari.
Buhari tare da Ministan Shari'a; Abubakar Malami
Ministan Shari'a kuma Lauyan kolu na Najeriya, Abubakar Malami, ya bayyana cewa shugaban kasa Muhammadu Buhari ya yi amanna tare da farin ciki kan samun nasarorin gwamnatin sa wajen dawo da dukiyar kasa.
Jaridar Daily Trust ta ruwaito cewa, Malami ya fayyace hakan yayin bikin bayar da kyaututtuka na shekarar bara da aka gudanar a Ma'aikatar shari'a ta kasa da ke garin Abuja a ranar Lahadin da ta gabata kamar yadda kakakin sa, Salihu Othman Isah ya bayyana.
Malami ya ce ma'aikatar shari'a ta taka mataki na samun nasarori musamman a bangaren yaki da rashawa tare da wasu muhimman ababe na matse lalitar gwamnati gami da kwazon ta wajen rage cunkoso a gidajen yari.
KARANTA KUMA: 'Yan Bindiga sun hallaka Mutane 8 a jihar Ribas
Ministan ya yi tozali da yadda gudanarwar ma'aikatar sa ta yi kwazon gaske wajen dawo da dukiyar kasa da gwamnatocin baya da yashe tare da jajircewa wajen shimfida ingatattun tsare-tsare masu hana duk wata almundahana.
Cikin na sa jawaban, sakataren dindindin na ma'aikatar shari'a Dapo Apata ya bayyana cewa, an gudanar da wannan taro na bayar da kyaututtuka domin yabawa kwazon aiki da kuma kara karsashi na jajircewa bisa aiku tukuru.
Kogi state university Lionel Messi house Spectranet plans 2018 JAMB registration Top 10 richest musicians in Nigeria
'Yan kungiyar asiri 8 sun gamu da ajali a Ribas